તેથી તેમણે પોતાના ઇ-કોમર્સ પ્લેટફોર્મનું પુનરુત્થાન કર્યું કે જેથી લોકો ઈ-કોમર્સ મારફતે બંધેજનાં ઉત્પાદનો ખરીદી શકે. આ સાઇટ ઉપર વિવિધ પ્રકારની સાડી, ચોલી, કુર્તા, ટ્યુનિક્સ, ડ્રેસિસ, દુપટ્ટા વગેરે વસ્તુઓ પ્રાપ્ય છે. તેના કારણે આ બ્રાન્ડમાં લોકોનો રસ વધ્યો અને લોકોમાં જાગરૂકતા આવી. આ સાઇટના કારણે તેમના સ્ટોરની મુલાકાત લેનારા લોકોની સંખ્યા પણ વધી. અર્ચનાએ જણાવ્યા પ્રમાણે લોકપ્રિયતા વધતી ગઈ અને લોકો તેમની સાઇટ તેમજ સ્ટોરની મુલાકાત લેવા લાગ્યાં અને તેના પરિણામે જ આજે બંધેજનાં અમદાવાદ, બેંગલુરુ, મુંબઈ, કોલકાતા, દિલ્હી, પૂણે અને કોચીમાં સ્ટોર્સ આવેલાં છે.